paragraph_text: Darko Plažanin (Pakrac, 30. kolovoza 1957.—Zagreb, 19. siječnja 2009.), hrvatski haiku-pjesnik. Od 1970-ih živio i djelovao u Samoboru. Jedan je od osnivača samoborske pjesničke skupine Katarza. Jedan od osnivača haiku-društva, član samoborskog ogranka Matice Hrvatske. Jedan je od pokretača Samoborskih haiku-susreta, koje je osobno organizirao i vodio. Uređivao je razne publikacije, pisao članke i recenzije.